આ મહત્ત્વપૂર્ણ પાત્ર ભજવવા માટે પુરુષનું મુખ્ય પાત્ર માહી માટે નિર્માણકારોએ લોકપ્રિય ટેલિવિઝન અભિનેતા અભિષેક બજાજને રોક્યો છે, જે અગાઉ &TVપર હિટ ટીવી સિરીઝ સંતોષી મામાં દેખાયો હતો. માહીના પોતાના વિવિધ શેડ્સ છે. તે મનનો હળવો છે, પરંતુ બહારી દુનિયા સામે રફ એન્ડ ટફ ઈમેજ ધરાવે છે. રેતીના કોન્ટ્રાક્ટર તરીકે કામ કરે છે. વેપારી સૂઝબૂઝ તે પોતાના પિતા પાસેથી મેળવે છે અને કામ કઢાવવા માટે થોડો આક્રમક અને દબંગ પણ બને છે. આમ છતાં તે સંવેદનશીલ, વડીલોનો આદર કરનાર છે અને તેની પાસે સેન્સ ઓફ હ્યુમર પણ ઉત્તમ છે, જે તેની વન- લાઈનરમાંથી પ્રગટ થાય છે. તેનો પનારો બિટ્ટી સાથે કઈ રીતે પડે છે તે ખરેખર જોવા જેવું છે.